Potjiekos kompetisie op Erfenisdag te NG Kerk Sanddrift | Blink Boer
26/10/2016blink boerDie Boer Blink	Op die 24ste September het die NG Kerk Sanddrift ‘n potjiekos kompetisie gehad. Die spangees was uitstekend en die mense was oor die algemeen gelukkig en opgewonde om aan die dag se aktiwiteite deel te neem. Wat die dag interessant gemaak het was dat daar so ‘n groot verskeidenheid potjies was om van te proe.
← Graan SA vier Landbouontwikkeling	Landini Brits loop daai ekstra myl vir hulle kliënte → Wilton wil nou ander help | Netwerk24
Wilton wil nou ander help
Deur Jp Myburg 24 Maart 2020 06:00
Wilton Franse (18) ’n jong musikant van Robertson wil graag ander help en ’n spesiale konsert ten bate van liefdadigheid aanbied. Foto: JP Myburg
’n Jongman van Robertson wil graag een van die dae ’n spesiale vertoning hou om geld vir diegene in te samel wat nie klere en kos het nie.
Hy wil dít doen deur sy sangtalent in te span, maar vra die gemeenskap om hom te ondersteun.
Gebore op ’n plaas net buite Robertson, het Wilton Franse (18) as die jongste seun saam met sy ouers, sy drie susters en drie broers gewoon. Sy ouers is geskei toe Wilton nog jonk was en hy moes saam met sy ma en al sy sibbe na Prins Albert verhuis. Hiér het sy gesinslewe ontspoor.
“My ma was ’n alkoholis en my pa het nie veel in ons belanggestel nie. Dit het baie swaar gegaan en haar drankprobleem het handuit geruk. My suster, wat toe sewe jaar oud was, het pille gedrink en is toe oorlede. Enkele maande later het my ma my jongste suster doodgelê – sy het dit swaar gevat en maande daarna is my ma aan ’n hartaanval oorlede,” vertel Wilton.
Wilton en sy broers en susters is na dié tragiese gebeure sak en pak terug na Robertson. Hy het egter die skok van sy lewe gekry toe hy uitvind sy pa is in ’n rolstoel en weke daarna is hy ook oorlede. Tot vandag toe is die gebeure rakende sy pa se dood nog onduidelik.
“Ons is dadelik in die Herberg-kinderhuis geplaas en dáár het ek vir die meeste van my grootwordjare gebly. Ek is op 14 in die koshuis in Worcester geplaas en het einde 2019 my skoolloopbaan by die Nuwe Hoop-sentrum voltooi,” vertel Wilton.
Sy droom is om eendag ’n musikant te word en hy sal graag in ’n sepie of televisieprogram wil verskyn. Ná Gazette verlede jaar ’n berig oor die jongman geskryf het, het hy ook die geleentheid gekry om saam met een van sy helde, die Maak My Famous-wenner van Worcester, Cheswyn Ruiters, op te tree.
“Ek het nie my lewe gekies of wat met my gebeur het nie – ek soek net ’n geleentheid om myself te bewys. Ek wil graag teruggee aan ander wat nie het wat ek gehad het nie – al was ek in die kinderhuis.”
Wilton wil ’n aand hou genaamd: “Praise and Worship moments with Wilton Franse” en sodoende geld vir ander insamel.
Enigiemand wat Wilton kan en wil bystaan, is welkom om hom te bel by 064 703 5197